Yal tutlayt tesɛa agdud-ines , amezruy-ines d yidles-ines , gar tutlayin-agi ad d-naf tutlayt n tmaziɣt i yeṭṭfen aḥric d ameqqran deg wakal n Tefriqt n Ugafa, akken neẓra zik ɣef sebba n kra n temsal s tuget tarakalt , amezruy , tasertit akked umbaɛad yellan ger yimaziɣen, tutlaytagi tella kan di timawit maca cwiṭ cwiṭ tettnerni ladɣa tuɣal tettwaru ama deg yeḍrisen, idlisen, ungalen….,maca iwakken ad nessiweḍ idles-nneɣ ɣer yigduden nniḍen ilaq-aɣ ad nesuqel,, imi d tasuqilt i yesnarnayen tutlayin, hwaǧen-tt yimdanen akken ad gzun kra n temsal yeɛnan idelsan n tutlayin nniḍen, ɣef waya i d-tella tsuqilt si tutlayt ɣer tayeḍ ; imi tasuqilt d assaɣ i yettilin ger tutlayin yemgaraden, semrassen-tt di yal tallit deg umezruy.